రామాయణం అందరికీ తెలుసు, కాకపోతె కొన్ని విషయాల్లో మనకి చాలా అపోహలు ఉన్నాయి, మనకి రామాయణం క్లుప్తంగా తెలుసు, పూర్తిగా అందరికి తెలీదు. బ్రహ్మశ్రీ చాగంటి కోటేశ్వరరావు గారు చెప్పిన రామాయణ ప్రవచనాన్ని నేను అందరికి అర్ధమయ్యేలా, వివరంగా, తెలుగులో తప్పులు లేకుండా రాశాను. ఆయన మొత్తం 42 రోజుల్లో ఈ రామాయణ ప్రవచనాన్ని కాకినాడలో చెప్పారు.
రామాయణం 24 వేల శ్లోకాలు. మొత్తం 6 కాండలు, అవి, బాల, అయోధ్య, అరణ్య, కిష్కింద, సుందర, యుద్ధ కాండలు, 6 కాండల మీద ఒక కాండ, ఉత్తర కాండ. రామాయణాన్ని ఆదికావ్యం అని అంటారు. కేవలం రాక్షససంహారం కోసమే రామావతారము వస్తే, రావణుడిని చంపిన తరువాత ఆయన అవతార సమాప్తం చెయ్యాలి, కాని ఆయన బాలకాండలో ఒక ప్రతిజ్ఞ చేశారు, అదేంటంటే, "దశవర్ష సహస్రాణి దశవర్ష శతానిచ ", నేను పదకొండువేల సంవత్సరాలు ఈ భూమండలం మీద ఉండి, ఈ భూమండలాన్నంతటిని పరిపాలిస్తాను అని. రాముడు 14 సంవత్సరాలు అరణ్యాలలో గడిపాడు, భగవంతుడు కనుక, రాముడు తన తండ్రిని చాలా గౌరవించాడు, భగవంతుడు కనుక, రాముడు నిరంతరం ధర్మాన్ని పాటించాడు, భగవంతుడు కనుక, రాముడు తన జీవితంలో ఒక భార్యతోనే ఉన్నాడు, భగవంతుడు కనుక, ఇలా అనుకుంటే రామాయణం యొక్క ప్రయోజనం ఏమి ఉండదు. రామాయణంలో రాముడు ఒక భగవానుడిలాగ బతికి చూపించలేదు, ఒక మనిషిలాగ బతికి చూపించాడు. మనం ఎలా బతకాలో చూపించాడు.
ramayanam andarikee telusu, kakapote konni vishayaallo manaki chala apohalu unnaayi, manaki ramayanam kluptamgaa telusu, puurtigaa andariki teleedu. brahmashree chaganti koteshwararao gaaru cheppina ramayana pravachanaanni nenu andariki ardhamayyela, vivaramgaa, telugulo tappulu lekunda raasaanu. aayana mottam 42 rojullo ee ramayana pravachanaanni kaakinaadalo cheppaaru.
ramayanam 24 vela shlokaalu. mottam 6 kaandalu, avi, baala, ayodhya, aranya, kishkinda, sundara, yuddha kaandalu, 6 kaandala meeda oka kaanda, uttara kaanda. ramayananni aadikaavyam ani antaaru. kevalam rakshasasamharam kosame ramavataramu vaste, raavanudini champina taruvaata aayana avataara samaptam cheyyali, kaani aayana balakandalo oka pratigna chesaru, adentante, "dasavarsha sahasrani dasavarsha sataanicha ", nenu padakonduvela samvatsaraalu ee bhoomandalam meeda undi, ee bhoomandalaannantatini paripaalistaanu ani. ramudu 14 samvatsaraalu aranyaalalo gadipadu, bhagavantudu kanuka, ramudu tana tandrini chala gouravinchaadu, bhagavantudu kanuka, ramudu nirantaram dharmanni paatinchaadu, bhagavantudu kanuka, ramudu tana jeevitamlo oka bhaaryathone unnaadu, bhagavantudu kanuka, ilaa anukunte ramayanam yokka prayojanam emi undadu. ramayanamlo ramudu oka bhagavaanudilaaga batiki choopinchaledu, oka manishilaaga batiki chuupimchaadu. manam ela batakaalo chuupimchaadu.